stanford-oval/wikipedia huggingface dataset:
הכנסת השלוש עשרה
הערות שוליים

↑  עמית סגל, סיפורה של הפוליטיקה הישראלית, עמ' 125.
↑  פרוטוקול מליאת הכנסת מיום 22 בנובמבר 1995
↑  הצעות חוק פרטיות בכנסת השתים-עשרה, באתר main.knesset.gov.il
↑  בג"ץ 3872/93 מיטראל בע"מ נגד ראש הממשלה ושר הדתות, מר יצחק רבין ואח', פ"ד מז(5) 485.
1 2  בג"ץ 4676/94 מיטראל בע"מ ואח' נ' כנסת ישראל ואח' פ"ד נ(5) 15.
↑  בג"ץ 6055/99 שגיא צמח ואח' נ' שר הביטחון ואח' באתר בית המשפט העליון
↑  בג"ץ 1715/97 לשכת מנהלי ההשקעות בישראל ואח' נ' שר האוצר ואח', פ"ד נא(4) 367.
↑  דוח שנתי 43 לשנת 1992 ולחשבונות שנת הכספים 1991, באתר מבקר המדינה (עמ' ח')
יאסר ערפאת, ביל קלינטון ויצחק רבין בטקס חתימת הסכם אוסלו
יצחק רבין, ביל קלינטון והמלך חוסיין בטקס חתימת הסכם השלום עם ירדן
חבר הכנסת מיכאל איתן, שקבע את שיא הפיליבסטר במהלך כהונת הכנסת השלוש עשרה
כביש 6, שהתשתית החוקית להקמתו הונחה במהלך כהונת הכנסת השלוש עשרה
משרדי הסניגוריה הציבורית בתל אביב
מתקני מיחזור בבני ברק
המכללה האקדמית תל-חי
אולפן "ארץ נהדרת", מהפקות המקור של ערוץ 2
דייוויד (אי, אנטארקטיקה)

ערך זה עוסק באי באנטארקטיקה. אם התכוונתם למשמעות אחרת, ראו .
|  נתונים גאוגרפיים |
| --- | --- |
 מיקום:  מדף הקרח שקלטון 
 קואורדינטות:  66°25′00″S 98°46′00″E﻿ / ﻿66.416666666667°S 98.766666666667°E﻿ / -66.416666666667; 98.766666666667
 אורך:  16 קילומטר
 רוחב:  10 קילומטר
 נתונים מדיניים
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומידייוויד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומידייוויד
 
האי דייוויד (באנגלית: David Island) הוא אי מכוסה קרח, הממוקם למול חופי חצי האי דייוויס, במדף הקרח שקלטון, בארץ המלכה מרי, שבבאנטארקטיקה.
אורכו של האי 16 קילומטרים, ורוחבו של האי 10 קילומטרים.
חופי האי הם חופים סלעיים החשופים מקרח.
מצפון לאי דייוויד מצויים סלעי בולדווין.
היסטוריה > גילוי האי

האי התגלה בנובמבר 1912 על ידי קבוצת הבסיס המערבי (Western Base party) של משלחת אוסטרלאסיה לאנטארקטיקה (AAE) שחקרה את אנטארקטיקה בפיקודו של דאגלס מוסון.
היסטוריה > מקור השם

שמו של האי ניתן לו על ידי מוסון.
מוסון קרא לאי על שם פרופסור סר ט.וו. דייוויד האנט (T.W. David Hunt), שהיה חבר בוועדה המייעצת למשלחת אוסטרלאסיה לאנטארקטיקה (AAE).
דייוויד אברקרומבי

| --- | --- |

 לידה:  6 ביוני 1867 בולטימור, ארצות הברית 
 פטירה:  29 באוגוסט 1931 (בגיל 64) ניו יורק, ארצות הברית 
 מדינה:  ארצות הברית ארצות הברית
 השכלה:  הקולג' של בולטימור 
 תקופת הפעילות:  מ-1892 
 
דייוויד אברקרומבי (באנגלית: David Thomas Abercrombie; ‏6 ביוני 1867 – 29 באוגוסט 1931) היה מעצב אופנה אמריקאי שייסד יחד עם שותפו עזרא פיץ' את מותג האופנה האמריקאי אברקרומבי אנד פיץ'.
ביוגרפיה

אברקרומבי נולד בבולטימור שבארצות הברית והתחנך בבתי ספר ממלכתיים בעיר. לאחר מכן התחיל ללמוד במכללה מקומית בבולטימור, והתמחה בהנדסה אזרחית וטופוגרפיה. ב-4 ביוני 1892 ייסד את "Abercrombie Co" בדאון טאון של מנהטן שבניו יורק ומכר ציוד ובגדי ספורט. בשנת 1900 הצטרף אליו עזרא פיץ', לקוח קבוע שלו, והחברה שינתה את שמה לאברקרומבי אנד פיץ'.
ב-1907 לאחר מחלוקת בין אברקרומבי ופיץ' עזב אברקרומבי את החברה, והשאירה בידי פיץ'. זמן קצר לאחר מכן החנות הפכה לחנות לבגדי נשים ולבסוף לחנות אופנה, ונפתחה החנות הראשונה של המותג בשדרה החמישית במנהטן. מאז הפך המותג לפופולרי בארצות הברית ובעולם.
חיים אישיים

ב-25 באפריל 1896 נישא אברקרומבי ללוסי. נולדו להם ארבעה ילדים. המשפחה התגוררה בעיר ניוארק ולאחר מכן עברו להתגורר בברוקלין ולבסוף עברו לאוסינג, כפר במדינת ניו יורק.
| --- | --- |
בקרת זהויות :  LCCN: no2010076303  VIAF: 121209727   WorldCat (עם VIAF): 121209727 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
דוד עמנואל

ערך זה עוסק במתמטיקאי יהודי-רומני. אם התכוונתם למושל ג'ורג'יה, ראו .
| --- | --- |

 לידה:  31 בינואר 1854 בוקרשט, ולאכיה 
 פטירה:  4 בפברואר 1941 (בגיל 87) בוקרשט, ממלכת רומניה 
 ענף מדעי:  מתמטיקה
 מקום מגורים:  רומניה
 מקום לימודים:  סורבון 
 מוסדות:  אוניברסיטת בוקרשט 
 הערות:  יהודי
 תרומות עיקריות
 הוראת המתמטיקה המודרנית ברומניה, מחקרים בתחום האנליזה המתמטית ותורת הפונקציות.
 
דוד עמנואל (או דוד אמנואל, ברומנית: David Emmanuel‏; 31 בינואר 1854 - 4 בפברואר 1941 בבוקרשט) היה מתמטיקאי יהודי רומני, נחשב לאבי המתמטיקה המודרנית ברומניה, בשנת 1936 נבחר כחבר לשם כבוד של האקדמיה הרומנית.
ילדותו ולימודיו

דוד עמנואל נולד  בשנת  1854  בבוקרשט, אז בירת נסיכות ולאכיה,  במשפחה יהודית ענייה ומרובת ילדים, בעלת שורשים ספרדיים. אביו מנולה עמנואל היה נגר. דוד התגורר זמן מה בפלוישט ולמד בבית ספר יסודי בעיר. אחר כך עבר לגור בבוקרשט ולמד בגימנסיית " גאורגה שינקאי" ובתיכון "גאורגה לזר". עוד מילדותו גילה כישרון למתמטיקה ובשלב מסוים לימד שיעורים פרטיים  כדי להתפרנס. בעזרת שיעורים פרטיים ובעזרת מלגה מקרן יעקב לבל נסע לפריז כדי ללמוד שם בשנים 1873–1879 בקורסים למתמטיקה מודרנית ולפיזיקה שבפקולטה למדעים בסורבון ובאקול פראטיק דה אוטז אטיד. ב-1876 סיים את התואר הראשון במתמטיקה וב-1877 את התואר BA בפיזיקה. בשנת 1879 השלים את לימודי הדוקטורט שלו במתמטיקה באוניברסיטת סורבון והיה, אחרי ספירו חארט, השני בין ילידי רומניה שסיים שם דוקטורט במתמטיקה. הוא היה הרומני החמישי שבכלל סיים תואר דוקטור במתמטיקה. נושא עבודתו, אותה הציג בפני ועדה מורכבת מהפרופסורים פויזה (Puiseux), בריו ובוקה, היה "מחקר על אינטגרלים אבלים מסוג שלישי".
פעילותו האקדמית ברומניה

בשובו בשנת 1879 לרומניה היה בהתחלה מורה למתמטיקה בתיכון "גאורגה לזר", אחר כך בשנת 1880 התמנה פרופסור ממלא מקום בקתדרה לאלגברה ולגאומטריה אנליטית בפקולטה למדעים של אוניברסיטת בוקרשט, אחר כך בשנים 1881–1890 פרופסור לאלגברה וחשבון אינפיניטזימילי ב"בית הספר המיוחד לארטילריה ולהנדסה קרבית" שבקאליה גריביציי בבוקרשט.
ב-28 בספטמבר 1882 מונה לפרופסור לאלגברה גבוהה ולתורת הפונקציות, בקתדרה שהוקמה לא מכבר בפקולטה למדעים של אוניברסיטת בוקרשט. בשנת 1882 התמנה גם למרצה בבית הספר הנורמלי (הפדגוגי) הגבוה שבניהולו של אלכסנדרו אודובסקו. במסגרת זו לימד בשנת 1888 קורסים ראשונים ברומניה בתורת החבורות בתורת גלואה. בשנים 1881–1927 כיהן גם ב"בית הספר לגשרים וכבישים", שהפך אחרי 1920 למכון הפוליטכני של בוקרשט. לימד שם כפרופסור למתמטיקה יסודית. במסגרת עבודתו באוניברסיטה הוא היה מורם של מספר מתמטיקאים רומנים ידועים, כגון גאורגה ציצייקה, טראיאן ללסקו, סימיון סטוילוב, מירון ניקולסקו ואוקטב אוניצ'סקו.
עמנואל היה נשיא הכבוד של הקונגרס הראשון למתמטיקה שנערך ברומניה, בקלוז' ב-9 במאי 1929.
בשנת 1930 פרש דוד עמנואל לגמלאות ובמקומו מונה כפרופסור לתורת הפונקציות דימיטריה פומפיו.
בעבודתו המחקרית הסתמך הרבה על רעיונותיהם של ויירשטראס וקושי. בין היתר עסק עמנואל בחקר תורת הפונקציות האליפטיות. הקורס שלו לתורת הפונקציות האליפטיות שימש להוראה במשך מאה שנה. נודע כמרצה מוכשר, ששיעוריו היו ברורים ומוקפדים, שנהג לעדכן בהתמדה את חומר הקורסים.
בשנים 1924–1927 פרסם ספר לימוד מקיף לתורת הפונקציות, בשני כרכים.
דוד עמנואל נפטר בבוקרשט בגיל 87 בפברואר 1941.
לפי בקשתו גופתו נשרפה במשרפה בבוקרשט.
פרסים ואותות כבוד

1907 התקיים טקס לכבוד מלאות 25 שנה לכהונתו כפרופסור באוניברסיטת בוקרשט ובבית הספר לגשרים וכבישים (לימים המכון הפוליטכני של בוקרשט)
ב-15 בספטמבר 1929 חגגו המתמטיקאים הרומנים מלאת 50 שנה לעבודת הדוקטורט של עמנואל ו-48 שנות כהונה כפרופסור
25 במאי 1936 נבחר חבר כבוד באקדמיה הרומנית (חברות כבוד ולא חברות רגילה, הוענקה לו בגלל היותו יהודי)
פרסומים

עמנואל כתב 14 ספרים.
1879 - Étude des intégrales abéliennes de troisième espèce,
Asupra cantităţilor complexe, 1896;
Adiţiunea argumentelor în funcţiunea eliptică mu, 1896
Asupra diviziunii prin 2 a argumentului funcţiunilor eliptice, 1897;
Asupra interpolării funcţiunilor transcendente întregi, 1896;
O aplicaţiune asupra transformaţiunii conforme, 1898;
1904 - Sur les intégrales pseudoelliptiques; ( על האינטגרלים הפסוידו-אליפטיים)
Expresiunea unei funcţiuni raţionale de sin z şi cos z în funcţiune lineară cotangentă şi derivatele ei, 1905.
1913- ;Funcțiuni eliptice:Lecţiuni (פונקציות אליפטיות - שיעורים)
1924 - 1927: Lecțiuni de teoria funcțiilor (קורס לתורת הפונקציות)
1925 - Curs de analiză infinitezimală,
לקריאה נוספת

Stoilow, Simion, David Emmanuel, 1854-1941, Bucharest: Editura Academiei Republicii Populare, 1955 Romîne.
Anca Tudorancea Ciuciu și Felicia Waldman Personaje și povești din Bucureștiul Sefard Editura Noi, Media Print București 2016
הערות שוליים

1 2 3  F.Waldman עמ' 268
↑  ביוגרפיה של פומפיו באתר בית הספר למתמטיקה של אוניברסיטת סנט אנדרוז, סקוטלנד
↑  אתר על רומנים מפורסמים שגופתם נשרפה
| --- | --- |
בקרת זהויות :  NLI: 987012437573305171  GND: 1222439565  ISNI: 0000 0001 3963 0489  SUDOC: 13303738X  VIAF: 212116540   WorldCat (עם VIAF): 212116540
גוניאופוליס

| גוניאופוליס |
| --- | --- |
 איור של גוניאופוליס
תקופה
יורה עליון-קרטיקון תחתון 155–139.8 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: גוניופולודיים
סוג:: גוניאופוליס
שם מדעי
 Goniopholis

דגם
גוניאופוליס (שם מדעי: Goniopholis) הוא סוג נכחד של דמוי-תנין מתור היורה והקרטיקון. מאובני תנין זה נמצאו באירופה (כולל בפורטוגל ואנגליה) ובאפריקה.
מאפיינים

יצור זה הגיע לאורך 2–4 מטרים (6.6–13.1 רגל) ודמה לתנינים המודרניים, אך לא היה שייך לאותה סדרה. הוא היה בעל גולגולת משולשת שפנתה מעלה עם שיניים חרוטיות חזקות שעזרו לו לתפוס טרף חלקלק. הרגליים היו ארוכות יותר מהתנינים המודרניים והיו לו לוחיות שריון על גבו.
היצור הותאם לחיים במים אך גם יכל לנוע היטב ביבשה, בעזרת רגליו הארוכות. כנראה שהוא ניזון בעיקר מדגים, אך גיוון בחולייתנים קטנים וחסרי-חוליות (כגון סרטנים). הוא שחה לצד תנינים נוספים כמו הסרקוסוכוס.
יצור זה תואר על ידי החוקר ריצ'רד אוון ב-1841.
מינים

התגלו 4 מינים שונים של יצור זה, הראשון שבהם התגלה ב-1841:
G. baryglyphaeus
G. crassidens
G. kiplingi
G. simus
בנוסף למינים אלה התגלו שיניים בברזיל של המין G. paulistanus, אך מעריכים שמדובר בטקסון מוטל בספק של דמוי-תנין לא ברור. מין נוסף מברזיל - Goniopholis hartti, הועבר לסוג התנינאי הענק סרקוסוכוס, שכנראה שחה לצד תנינים אלה. נמצאו גם מאובנים באמריקה הצפונית אך הם עברו לסוגים Denazinosuchus,‏ Eutretauranosuchus וAmphicotylus.
מאובנים ששויכו לתנין בתאילנד הועברו לסוגים: סונוסוכוס, Nannosuchus‏, Anteophthalmosuchus וHulkepholis‏.
בתרבות

הגוניאופוליס מופיע בסדרה הכוכב דינוזאור לצד סרקוסוכוס.
גלריית סמלי אוקיאניה

גלריית סמלי מדינות אוקיאניה:
| מדינה | סמל | מלל על הסמל | ערך על הסמל |
| --- | --- | --- | --- |
| אוסטרליה |  | AUSTRALIA באנגלית: אוסטרליה | סמל אוסטרליה |
| איי מרשל |  | באנגלית: GOVERNMENT OF THE MARSHALL ISLANDS במרשלית: JEPILPIN KE EJUKAAN ממשלת איי מרשל | סמל איי מרשל |
| איי שלמה |  | TO LEAD IS TO SERVE באנגלית: להוביל משמעו לשרת | סמל איי שלמה |
| אינדונזיה |  | BHINNEKA TUNGGAL IKA ביאוונית עתיקה: בחלקים, אך עדיין אחד | סמל אינדונזיה |
| ונואטו |  | LONG GOD YUMI STANAP בביסלמה: אנו עומדים עם האל | סמל ונואטו |
| טובאלו |  | TUVALU MO TE ATUA בטובאלואנית: טובאלו למען האל | סמל טובאלו |
| טונגה |  | KO E 'OTUA MO TONGA KO HOKU TOFI'A בטונגאית: האל וטונגה הם מורשתי | סמל טונגה |
| מיקרונזיה |  | GOVERNMENT OF THE FEDERATED STATES OF MICRONESIA באנגלית: ממשלת המדינות הפדרטיביות של מיקרונזיה   PEACE, UNITY, LIBERTY  שלום, אחדות, חירות  1979 שנת עצמאות המדינה | סמל מיקרונזיה |
| נאורו |  | NAOERO באנגלית: נאורו   GOD'S WILL FIRST רצון האל קודם לכול | סמל נאורו |
| ניו זילנד |  | NEW ZEALAND באנגלית: ניו זילנד | סמל ניו זילנד |
| סמואה |  | FA'AVAE I LE ATUA SAMOA בסמואית: סמואה מושתתת על האל | סמל סמואה |
| פיג'י |  | REREVAKA NA KALOU KA DOKA NATUI בפיג'ית: פחד מהאל וכבד את המלך | סמל פיג'י |
| פלאו |  | OLBIIL ERA KELULAU בפלאואנית: הקונגרס הלאומי של פלאו   OFFICIAL SEAL באנגלית: חותם רשמי   1981  REPUBLIC OF PALAU רפובליקת פלאו | סמל פלאו |
| פפואה גינאה החדשה |  | אין | סמל פפואה גינאה החדשה |
| קיריבטי |  | TE MAURI TE RAOJ AO TE TAMBOMA בגילברטית: בריאות, שלום ושפע | סמל קיריבטי |
סמלי שטחים תלויים

| טריטוריה | סמל | מלל על הסמל | ערך על הסמל |
| --- | --- | --- | --- |
| סמואה האמריקאית |  | SEAL OF AMERICAN SMOA באנגלית: סמל סמואה אמריקאית   17April 1900  17 באפריל 1900   SAMOA MUAMUA LE ATUA בסמואנית: סמואה, יהא האל ראשון | סמל סמואה האמריקאית |
| אי הפסחא |  | אין | סמל אי הפסחא |
| פולינזיה הצרפתית |  | אין | סמל פולינזיה הצרפתית |
| גואם |  | GUAM באנגלית: גואם | סמל גואם |
| קלדוניה החדשה |  | Gouvernement de la Nouvelle-Calédonie בצרפתית: ממשלת קלדוניה החדשה | סמל קלדוניה החדשה |
| ניואה |  | PUBLIC SEAL OF NIUE באנגלית: הסמל הציבורי של ניואה   NEW ZEALAND  ניו זילנד  NIUE  ניואה | סמל ניואה |
| נורפוק |  | INASMUCH באנגלית: לכן | סמל ניואה |
| איי מריאנה הצפוניים |  | COMMONWEALTH OF THE NORTHERN MARIANAS באנגלית: חבר העמים של איי מריאנה הצפוניים   OFFICIAL SEAL סמל רשמי | סמל איי מריאנה הצפוניים |
| פיטקרן |  | אין | סמל פיטקרן |
| טוקלאו |  | TOKELAU MO TE ATUA  בטוקלאית: טוקאלו לאלוהים | סמל טוקלאו |
| ואליס ופוטונה |  | אין | סמל ואליס ופוטונה |
הערות שוליים

↑  שנת אימוץ חוקת המדינה
↑  תאריך הנפת דגל ארצות הברית באי טוטואילה
↑  כחלק מסמל ניו זילנד
| סמלי מדינות אוקיאניה |
| --- | --- | --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו •  ניו זילנד (איי קוק • ניואה) • סמואה • פיג'י • פלאו • פפואה גינאה החדשה • קיריבטי |  |
| שטחים תלויים | אי הפסחא • אי חג המולד • איי מריאנה הצפוניים • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • סמואה האמריקאית • פולינזיה הצרפתית • פיטקרן • קלדוניה החדשה |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
דייוויד אדי

דייוויד ניי אדי (באנגלית: David Nii Addy; נולד ב-21 בפברואר 1990) הוא כדורגלן גנאי המשחק בעמדת המגן שמאלי.
קריירה

דייוויד אדי נולד באקרה שבגאנה ומגיל צעיר שיחק במועדונים מקומיים בגאנה, כשאת קריירת הבוגרים שלו התחיל בקבוצות מן הליגה המקומית בגאנה. בקיץ 2008, ביצע אדי את המעבר הראשון שלו לאירופה כשהצטרף לליגה הדנית וחתם בקבוצת ראנס. ב-19 באוקטובר 2008, ערך אדי את הופעת הבכורה שלו במדי ראנס כשרשם שבע דקות כמחליף. בהמשך העונה, נמנה אדי עם סגל ראנס לליגה האירופית וב-2 ביולי 2009, ערך את הופעת הבכורה שלו במסגרת מוקדמות הליגה האירופית במשחק נגד לינפילד הצפון אירית.
ב-1 בפברואר 2010, חתם אדי לשלוש שנים וחצי בפורטו ששילמה עבורו 800 אלף אירו. ב-14 באפריל 2010, רשם אדי את הופעת הבכורה שלו במדי פורטו בניצחון 4-0 על ריו אבה. ביולי 2010 הושאל אדי לעונה אחת לאקדמיקה דה קוימברה. לאחר שסיים את עונת ההשאלה באקדמיקה, במהלכה ערך 20 הופעות ליגה בהן כבש שני שערים הושאל אדי בשנית אך הפעם לפאנטוליקוס מהליגה היוונית. בסיום עונת ההשאלה בפאנטוליקוס, ועם תום חוזהו בפורטו סיים אדי את דרכו בקבוצה וב-30 בספטמבר 2012, חתם לשנתיים בוויטוריה דה גימארייש. במהלך תקופתו בוויטוריה דה גימארייש, סייע אדי לקבוצה לזכות בגביע הפורטוגזי לשנת 2012/13 ואף רשם ארבע הופעות יחד עם הקבוצה בשלב הבתים של הליגה האירופית.
ב-אוגוסט 2014, חתם אדי לשנתיים בואסלנד-בוורן מליגת העל הבלגית. במהלך עונה אחת ערך אדי 30 הופעות במדי בוורן ולאחר מכן הגיע לסיכום עם הקבוצה על שחרורו. ב-23 בינואר 2016, נחת אדי בישראל והגיע להתרשמות בבני סכנין. לאחר תקופה קצרה, החליט אדי שלא להמתין להחלטת סכנין לגביו ועזב את אימוני הקבוצה.
קריירה בינלאומית

אדי נמנה עם סגל נבחרת גאנה ולזכותו 21 הופעות במדי החתולים-השחורים.
דויד-הרדוק

| --- | --- |
סמל דויד-הרדוקסמל דויד-הרדוק
דויד-הרדוק בשנת 1936
דויד-הרדוק בשנת 1936
 מדינה:  בלארוס בלארוס
 וובלסט:  ברסט (מחוז) ברסט
 ראיון:  סטולין
 גובה:  130 מטרים
 אוכלוסייה:  ‏
  ‑ בעיר:  5,715 (1 בינואר 2024)
 קואורדינטות:  52°03′N 27°12′E﻿ / ﻿52.050°N 27.200°E﻿ / 52.050; 27.200
 אזור זמן:  UTC +2
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדויד-הרדוק(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהדויד-הרדוק(למפת מחוז ברסט רגילה) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןדויד-הרדוק(למפת מחוז ברסט מוגדלת) ברסט ברנוביץ' פינסק קוברין ברזה קרטוסקה  לוניניץ גרודנו מינסק ה ו מ ל  אוקראינה פוליןדויד-הרדוק  he tabBackground:;tabBorder:#aaa;defaultTab:0;
דויד-הרדוק (בבלארוסית: Давыд-Гарадок; בפולנית: Dawidgródek, מכונה: דוד הורודוק ביידיש) היא עיר קטנה במחוז ברסט שבמערב בלארוס, על גדת הנהר הורין, בה התקיימה עד השואה קהילה יהודית גדולה.
היישוב, הנזכר לראשונה במאה ה-14, נוסד לפי המסורת המקומית בידי הנסיך דויד מטורוב. בשנת 1521 הועברה העיר לידי מלך פולין, ובשנת 1586 הוענקה לבני משפחת רדזיוויל. לאחר מלחמת העולם הראשונה נכללה העיר בתחום פולין.
יהודי דויד-הרדוק

יהודים ראשונים החלו להתיישב בעיר לאחר גזירות ת"ח-ת"ט, ובמאה ה-19 גדלה הקהילה היהודית במקום, ואנשיה עסקו בעיקר בסחר על נהר הורין. מהמאה ה-19 פעלה בעיר חסידות קאשיווקא - דויד הורודוק.
במהלך מלחמת העולם הראשונה הגיעו לעיר פליטים יהודים מבריסק ומפינסק, ובמהלך המלחמה הפולנית-סובייטית נערכו פרעות ביהודי העיר, תוך מעשי ביזה, אונס ורצח, והוטל על הקהילה לשלם סכום כופר. בין מלחמות העולם התגברה בעיר הפעילות הציונית, ופעלו בה בתי ספר עבריים מרשת תרבות ומרשת יבנה, לצד תנועות נוער ואגודות ספורט יהודיות. בתקופה זו נמנו בעיר קרוב ל-3,000 יהודים, כשליש מסך תושביה.
יהודי דויד-הרדוק > בשואה

עם פרוץ מלחמת העולם השנייה, בספטמבר 1939, הועברה העיר לשליטה סובייטית, ועד מהרה הגיעו אליה פליטים יהודים רבים ממערב פולין. במהלך מבצע ברברוסה, ביולי 1941, נכבשה העיר בידי הגרמנים, ועל יהודי המקום הוטלו גזירות שונות, לרבות חובת ענידת סרט זרוע עם מגן דוד. ב-10 באוגוסט 1941 צוו כל הגברים היהודים בעיר מגיל 14 ומעלה להתייצב לעבודה, ואלו הובלו באלימות קשה בידי אנשי המשטרה המקומית לבורות ירי, ונרצחו בידי אנשי אס אס. גברים שנמצאו מסתתרים בעיר נרצחו במקום, והנשים והילדים שנותרו בה גורשו ממנה, ונדדו בין עיירות הסביבה. כאשר שבו לעיר, הושמו בגטו שהוקם בה, בו אולצו לבצע עבודות כפייה, וסבלו מתנאי מחיה קשים, שהפילו חללים רבים.
ב-10 בספטמבר 1942 הובלו 1,263 יושבי הגטו הנותרים, רובם המוחלט נשים וילדים, לאתר הרצח של יהודי העיר הגברים, שם נרצחו. כמאה מתוכם הצליחו להימלט ליערות הסביבה.
הערות שוליים

↑  לפי עדותו של יום-טוב עהרליך (מתושבי העיר) באלבום "חבלי משיח" 1, הוכרחו היהודים לכרות לעצמם בור, כולם הוכנסו פנימה, ולבסוף כיסו הנאצים את הבור בעפר וקברו אותם חיים.
| --- | --- |
בקרת זהויות :  NLI: 987007560021205171  LCCN: n86064345  NKC: ge1137852  VIAF: 149006823   WorldCat (עם VIAF): 149006823 
תמונה של בית הכנסת המקומי לפני השואה.
בקתה וגן בדוד הורודוק, 2010
רחוב בדוד הורודוק, 2010
גלריית סמלי אמריקה הצפונית

גלריית סמלי מדינות אמריקה הצפונית:
| מדינה | סמל | כיתוב | ערך על הסמל |
| --- | --- | --- | --- |
| איי בהאמה |  | Forward, Upward, Onward Together   "קדימה, למעלה, הלאה יחדיו" | סמל איי בהאמה |
| אל סלוודור |  | REPÚBLICA DE EL SALVADOR EN LA AMÉRICA CENTRAL   רפובליקת אל סלוודור שבמרכז אמריקה    15aSEPTIEMBRE DE 1821   15 בספטמבר 1821    Dios, Unión, Libertad   "אלוהים, איחוד, חופש" | סמל אל סלוודור |
| אנטיגואה וברבודה |  | Each Endeavouring, All Achieving    "כל אחד מתאמץ, כולם משיגים" | סמל אנטיגואה וברבודה |
| ארצות הברית |   | צד קדמי:   E Pluribus Unum   מתוך רבים אחד    צד אחורי:   MDCCLXXVI    1776 בספרות רומיות   Annuit Cœptis   [ההשגחה העליונה] "הכירה בקיומנו"   Novus Ordo Seclorum   סדר חדש של הדברים | סמל ארצות הברית |
| בליז |  | SUB UMBRA FLOREO   תחת הצל אשגשג | סמל בליז |
| ברבדוס |  | Pride and Industry   גאווה ותעשייה | סמל ברבדוס |
| ג'מייקה |  | Out of many, one people   מתוך רבים, עם אחד | סמל ג'מייקה |
| גואטמלה |  | Libertad 15 de septiembre de 1821  חופש 15 בספטמבר 1821 (תאריך העצמאות של גואטמלה) | סמל גואטמלה |
| גרנדה |  | Ever conscious of God we aspire, build and advance as one people   בהיותנו מודעים תמיד לאל, אנו שואפים, בונים ומתקדמים כאומה אחת | סמל גרנדה |
| דומיניקה |  | Après Bondie C'est La Ter  אחרי אלוהים באה האדמה | סמל דומיניקה |
| האיטי |  | L'Union Fait La Force  איחוד משמעו כוח | סמל האיטי |
| הונדורס |  | REPÚBLICA DE HONDURAS, LIBRE, SOBERANA E INDEPENDIENTE   רפובליקת הונדרוס החופשית, הריבונית והעצמאית    DE SEPTIEMBRE 1821 15  ה-15 בספטמבר 1821 (תאריך העצמאות של הונדורס) | סמל הונדורס |
| הרפובליקה הדומיניקנית |  | Dios, Patria, Libertad  אלוהים, מולדת, חירות    República Dominicana   הרפובליקה הדומיניקנית | סמל הרפובליקה הדומיניקנית |
| טרינידד וטובגו |  | Together We Aspire, Together We Achiev  יחדיו אנו שואפים, יחדיו אנו משיגים | סמל טרינידד וטובגו |
| מקסיקו |  | אין | סמל  מקסיקו |
| ניקרגואה |  | Republica De Nicaragua  הרפובליקה של ניקרגואה    America Central   מרכז אמריקה | סמל ניקרגואה |
| סנט וינסנט והגרנדינים |  | Pax et Justitia  שלום וצדק | סמל סנט וינסנט והגרנדינים |
| סנט לוסיה |  | the land, the people, the light  האדמה, האנשים, האור | סמל סנט לוסיה |
| סנט קיטס ונוויס |  | Country Above Self   טובת המדינה מעל טובת הפרט | סמל סנט קיטס ונוויס |
| פנמה |  | PRO MUNDI BENEFICIO  לטובת העולם | סמל פנמה |
| קובה |  | אין | סמל קובה |
| קוסטה ריקה |  | America Central  מרכז אמריקה    REPUBLICA DE COSTA RICA   רפובליקת קוסטה ריקה | סמל קוסטה ריקה |
| קנדה |  | Desiderantes Meliorem Patriam  ברצונם מדינה טובה יותר    A Mari usque ad Mare   מים עד ים | סמל קנדה |
סמלי שטחים תלויים

| טריטוריה | סמל | כיתוב | ערך על הסמל |
| --- | --- | --- | --- |
| איי הבתולה הבריטיים |  | Viligate   היֵה נכון | סמל איי הבתולה הבריטיים |
| איי הבתולה של ארצות הברית |  | Government o the United States Virgin Islands   ממשלת איי הבתולה של ארצות הברית  United in pride and hope   מאוחדים בגאווה ובתקווה | סמל איי הבתולה של ארצות הברית |
| איי טרקס וקייקוס |  | אין | סמל איי טרקס וקייקוס |
| איי קיימן |  | He hath founded it upon the seas   הוא על ימים יסדה | סמל איי קיימן |
| אנגווילה |  | אין | סמל אנגוילה |
| ארובה |  | אין | סמל ארובה |
| בונייר |  | אין | סמל בונייר |
| ברמודה |  | Quo Fata Ferunt   לאן שהגורל נושא [אותנו] | סמל ברמודה |
| גרינלנד |  | אין | סמל גרינלנד |
| מונטסראט |  | אין | סמל מונטסראט |
| סאבא |  | Remis Velisque   עם משוטים ומפרשים  Saba   סאבא | סמל סאבא |
| סנט אוסטטיוס |  | Superba et confidens   גאים ובטוחים | סמל סנט אוסטטיוס |
| סן ברתלמי |  | Quanalao   סן ברתלמי (בשפת הילידים) | סמל סן ברתלמי |
| סנט מארטן |  | Semper progrediens   תמיד מתקדמים | סמל סנט מארטן |
| סן מרטן |  | Saint Martin   סן מרטן | סמל סן מרטן |
| סן-פייר ומיקלון |  | A Mare Labor   מהים, עבודה | סמל סן-פייר ומיקלון |
| פוארטו ריקו |  | Joannes est nomen ejvs   יוחנן הוא שמו | סמל פוארטו ריקו |
| קוראסאו |  | אין | סמל קוראסאו |
הערות שוליים

↑  תאריך עצמאותה של אל סלוודור
↑  שנת יסוד ארצות הברית
| סמלי מדינות אמריקה הצפונית, מדינות אמריקה המרכזית והאיים הקריביים |
| --- | --- | --- |
| מדינות | איי בהאמה • אל סלוודור • אנטיגואה וברבודה • ארצות הברית • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טורקס וקאיקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מונטסראט • מרטיניק • סן ברתלמי • סן מרטן • סנט מארטן • סנט פייר ומיקלון • נבאסה • פוארטו ריקו • קוראסאו |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
גמר 2022 ב-NBA

גמר 2022 ב-NBA (באנגלית: NBA Finals 2022; ידוע מטעמי חסות גם כ-NBA Finals 2022 presented by YouTube TV) הייתה סדרת הגמר בפלייאוף של ליגת ה-NBA לעונת 2021/2022. הסדרה הוכרעה לאחר שישה משחקים, כאשר אלופת המערב גולדן סטייט ווריורס, שנהנתה מיתרון ביתיות, פגשה בסדרה את אלופת המזרח בוסטון סלטיקס, וניצחה אותה בתוצאה של 4 ניצחונות אל מול 2 הפסדים, גולדן סטייט זכתה באליפות הרביעית שלה בשמונה שנים.
סטפן קרי מקבוצת גולדן סטייט נבחר ל-MVP של סדרת הגמר, בפעם הראשונה בקריירה שלו.
גמר ה-NBA חזר ללוח הזמנים הרגיל שלו ביוני לראשונה מאז 2019, לפני שהחלה מגפת ה-COVID-19. הסדרה התחילה ב-2 ביוני והסתיימה ב-16 ביוני. בחסות שירות הסטרימינג YouTube TV.
רקע > בוסטון סלטיקס

במהלך עונת 2021 העבירו הסלטיקס את המאמן הראשי בראד סטיבנס לתפקיד הג'נרל מנג'ר, במקום דני איינג' שהודיע על פרישה. סטיבנס ביצע את העסקה הראשונה שלו בעמדה החדשה שלו בהחלפת קמבה ווקר, בחירת סיבוב ראשון ב-2021 ובחירת סיבוב שני ב-2025 בתמורה לאל הורפורד, מוזס בראון ובחירת סיבוב שני ב-2023. כשהוא זקוק למחליף עבור בראד סטיבנס, ועוזר המאמן של ברוקלין נטס מונה אימה יודוקה למאמן הראשי החדש. לאחר שהחלו את העונה במקום ה-10 בטבלת המזרח, סיימו הסלטיקס את העונה הסדירה עם מאזן של 31 הפסדים ו-51 ניצחונות, השני בטיבו במזרח.
בסיבוב הראשון של הפלייאוף, ניצחו הסלטיקס בסוויפ של ארבעה משחקים את ברוקלין נטס המדורגת השביעית במזרח, כאשר מומחים רבים ציפו לסדרה תחרותית יותר מצד הנטס, עם קווין דוראנט, וקיירי אירווינג שנחשבו לפייבוריטים לזכייה בתחילת העונה. לאחר מכן הסלטיקס התמודדו עם ה-MVP של גמר 2021, יאניס אדטוקומבו, והאלופה הנוכחית מילווקי באקס, וניצחו בסדרה בשבעה משחקים. לאחר שהיו בפיגור 2–1 בגמר המזרח מול מיאמי היט המדורגת ראשונה בהובלתו של ג'ימי באטלר, הסלטיקס ניצחו בתוצאה 4–3, והגיעו לגמר ה-NBA בפעם הראשונה מאז 2010 ובפעם ה-22 בתולדותיהם.